
GODT NYTArJ 

Ja, så rundede vi atter et nytår - et år er gået og et nyt er blevet påbegyndt, hvad 
det vil bringe os af godt og ondt, kan endnu ingen fortælle os. 

Men det år, der netop har taget afsked fra os, hvad bragte det os så på UFO-fronten? 
UFO-aktiviteten har været næsten som i de senere år, med få - men relativt gode obser¬ 
vationsberetninger. Studiegruppearbe j det er ikke helt døet hen, enkelte grupper ar¬ 
bejder tværtimod stadigvæk stille og roligt, medens andre er forsvundet af forskellige 
årsager. UFO-Nyt har fået flere og flere abonnenter rundt omkring i verden og specielt 
i Norge er der et kraftigt opsving at fortegne. Pressen har været meget tavs i det for¬ 
gangne år, de har ganske vist ikke bragt ret meget negativt stof, men til gengæld hel¬ 
ler ikke ret meget positivt. Muligvis er en af årsagerne den, at vi ikke har givet 
pressen nogen form for orientering eller observationer, sådan som vi gjorde tidligere. 
Radio og TV har ikke haft deciderede UFO-udsendelser, men UFO-sagen er dog blevet be¬ 
rørt enkelte gange i musikradioen - og ikke i negativ retning. I udlandet har den ame¬ 
rikanske UFO-organisation NICAP fået udgivet "The UFO-evidence", en gennemgang af UFO- 
observationer af første klasse, alle observationsberetninger er sat op, så de dækker 
områder som "Manøvrering" - "Lysvirkninger" - "Nedfald" - "Radarobservationer" - "Pilot- 
observationer" - "Videnskabsmænd-observationer" - "U.S. Airforce undersøgelser" - "Foto¬ 
grafier" etc. Bogen er blevet udleveret til samtlige medlemmer af det amerikanske senat 
og kongressen, med anmodning om, at man der tager UFO-sagen op, med det formål at få 
tvunget U.S. Airforce til at lukke op for deres hemmelige arkiver vedrørende UFO'er og 
forhindre Airforce i at cencurere og undertrykke sandheden om UFO'erne. Adamski fort¬ 
sætter sine foredragsturneer i USA, arbejder videre i Mexiko og fortsætter med sit nye¬ 
ste værk "Science of life", hvoraf allerede 10 lektioner er kommet til Danmark, De fire 
første er allerede oversat til dansk og kommer nok her tidligt på året fra H.C. Petersen. 
Herjemme er der på dansk nu kommet "Kosmisk filosofi" af Adamski og "Hvad sker der på 
månen" af Joseph Hillard, begge er udkommet hos H.C. Petersen. Fra Biilmann er kommet 
enny bog, der har interesse, selv om den ikke er en UFO-bog, den hedder "USA 1 s hemmelige 
regering". Endelig kom andet bind af "Den fantastiske virkelighed" hos boghandlerne. 
UFO-NYT JUNIOR har I aelv haft lejlighed til at følge og vi kan kun sige, at selv om det 
har været og stadig er et stort arbejde, har vi været glade for dette arbejde og der har 
været stor interesse for bladet. 




EN KOMMENTAR TIL EN LILLE MISFORSTÅELSE, 


I artikelen "Hvad SUFOI kan give os" i september nummeret af UFO-NYT JUNIOR brugte Jeg en ven¬ 
ding: der har medført en del læserbreve. Jeg skrev - "husk livet er så kort og man er så 

længe død." Man kan ikke rigtig finde meningen med dette, idet George Adamski siger, at man 
ved sin død genfødes med det samme og ovennævnte citat modsiger dette. Ja, der kan jeg kun si¬ 
ge, at man har fået galt fat på sætningen, ganske vist har jeg brugt en vending, der måske ikke 
er almindelig kendt og på dette sted måske heller ikke velanbragt, men sætningen i sin helhed 
og det forudgående samt efterfølgende fortæller tydeligt, at artiklen eller afsnittet slet ikke 
handler om døden, altså er vendingen brugt symbolsk eller som et ordsprog. Læs "Et brudstykke 
af de vises sten" i november nummeret, hvor jeg netop fortæller, at man skal søge at forstå 
hvert ord, hver sætning og sammenhængen med det forudgående og efterfølgende, for at gøre stof¬ 
fet til ens eget. Det er netop dette man har forsømt. 


Det jeg mener, er selvfølgelig dette, at den tid vi har her på jorden i vor nuværende legemli¬ 
ge skikkelse, set i forbindelse med det "evige liv" eller med en uendelig "række af genfødel¬ 
ser" eller hvordan man nu ønsker at udtrykke dette, kun er uendelig kort. Sagt på en anden 
måde, den tid vi har her - hvor vi kan interessere os for SUFOI er kort, medens den tid vi er 
døde - som mennesker skabt af denne jords materialer - er meget lang, målt med evighedens må¬ 
lestok. I et eventuelt senere liv - her på Jorden eller andetsteds - vil vi næppe komme til at 
interessere os for SUFOI og dets problemer, 

Leif. 


_COMETEN__KOMMERl i 


Det er ofte morsomt at granske gamle aviser og blade. I et eksemplar af Østsjællandsk Avis, 
der udkom i Kjøge og Storehedinge, fra den Ilte Juni 1857, fandt jeg følgende lille stykke. 


"COMETEN KOMMER" Under denne overskrift har restaurateur C. Bonnesen i "Nestved.Avis" indryk¬ 
ket følgende Avertidsement: 

"Da en stjerneklog Mand til Punkt og Prikke har beregnet, at Verden skal forgaae, eller 
ialtfald at Jorden skal endevendes 

Løverdagen den 13de Juni 1857: 

og vi saaledes rimeligviis foreløbig ville komme til at tage Bopæl i Maanen - samt da ea 
saa storartet Flytning bedst udføres ved Fleres forenede Kræfter -, saa tillader jeg mig 
herved at indbyde, ikke blot alle Venner og Bekjendte, samt Kunder, men endog mine ærede 
Creditorer og enhver Anden, som vil nyde Fordelen af at forlade denne syndefulde Jord i 
et muntert Selskab, med Musik, Dands, Kanontorden, Keglespil, gode Spise- og Drikkevarer, 
med meget Mere, som kan tjene til behagelig Underholdning paa en saa lang og ellers kjed- 
sommelig Rejse, 

Deels fordi jeg gjeme vilde see det længe nærede Ønske opfyldt, at kunne tilfredsstille 
mine Creditorer forinden jeg tiltræder Reisen, og deels for at kunne dække Raiseudgivter- 
ne, er det en bydende Nødvendighed, at de Ærede, der reflekterer paa Indbydelsen, medtage 
alle de Contanter, der til den Tid kunne opdrives, og deponere samme hos mig, hvortil Be¬ 
gyndelsen 3keer med et foreløbigt Honorar ved Indgangen til min Have, nemlig 1 Mk. for 
Voxne, 8 Sk. for Børn. 

N.B. Mormoner betaler det dobbelte, fordi de ikke itide ere reiste til det forjættede land. 

C. Bonnesen 






nro FORMATION OVER BOCENSE ? 

- fortsat - 

Skibet var for nord eller nordvestgående. UPO'et fløj hen til dette skib, kredsede omkring 
det i forskellig højde, men stadig med den særprægede glidende flugt som nærmest kan sammen¬ 
lignes med et svæveplan eller en måges kredsen. Objektet var en kort overgang lige over top¬ 
lanternen, men derpå gik det længere ud over havet, gik så et par gange omkring skibet i så 
lav højde, at det var i eller måske lidt under den røde lanternes højde. Jeg kunne tydeligt 
ae, at det et par gange befandt sig imellem skibet og os, ognæsten berørte havfladen. Derpå 
gik objektet hurtigt ind mod Juelsminde, gik i ret lav højde hen over lysene i Juelsminde, 
drejede nedad igen og fulgte ganske langsomt kystlinien tilbage til udgangspunktet. 

Ku kom to meget højtgående objekter hen over vore hoveder. De var som klare stjerner og gik 
ganske langsomt ud over Kattegat i nordøstlig retning. Det ene af dem gik langt ned, og så 
vidt jeg husker, sluttede det sig til de andre objekter. 

Vi fulgte i ca. 1 time dette for de fleste af os så fantastiske syn: UFO'er i ganske lav 
højde, det meste af tiden stående over samme punkt over kysten mellem Juelsminde og Vejle, 
ofte under bakkekammene, næsten nede i vandlinien ved stranden. 

En tid sås et mindre objekt lidt nede til venstre for et af de større objekter. Det lille var 
irgrønt. Afstanden mellem de to objekter varierede lidt, og de flyttede sig begge ganske lang¬ 
somt i retning mod vejle, og de forandrede højde flere gange. 

Objekterne sås uden kikkert hele tiden tydeligt som ovale skiver, med kikkert sås de somme 
tider som ovale skiver, somme tider som klokkeformede objekter. 

Observationen blev blandt andet indrapporteret til "Jydsk Aktuelt", hvor man tilsyneladende 
var ret interesserede og lovede at bringe en avisomtale af observationen, men uvist af hvilke 
grunde, blev sagen ikke omtalt noget steds. 

Foruden af ovennævnte personer, blev samme observation også fulgt i kortere og længere tids¬ 
rum af flere af campisterne på stedet. Ialt er rapporten underskrevet af observatøren og 8 
andre vidner har givet tilladelse til at rapporten indeholder deres navne. 

At familierne Frederiksen og Deuleran, samt de nævnte vidner har været vidne til en ægte UFO- 
observation i lav højde er sikkert uden for enhver tvivl, men rapportcentralen er selvfølgelig 
interesseret, såfremt andre har set eller hørt denne observation omtalt fra anden side, blandt 
andet vil man selvfølgelig meget gerne i forbindelse med det pågældende skib. Vi har selvføl¬ 
gelig prøvet at finde frem til skibet, men dette er ikke lykkedes os endnu. Fr der blandt vore 
læsere nogen, der kan give os oplysninger som kan identificere skibet, vil vi meget gerne høre 
fra dem. Ligeledes vil vi gerne høre om observationen er set andre steder fra. 


ERLTUf. 


GRUPPEHJØRNET 

Vi skulle denne gang fortælle lidt om hvilke emner man kan arbejde med i gruppearbejdet, og 
hvordan man kan gribe disse emner an. Selvfølgelig kan man klare sig med at sidde "og sludre" 
om UFO'er, men dette planløse arbejde udarter sig mange gange således, at man pludselig sid¬ 
der og diskuterer emner, der intet har med ufologi at gøre, eller samtalen går lidt efter lidt 
i stå. Det er gruppelederens arbejde, altid at have emner parat, og om muligt - efter bedste 
evne - at have forberedt materiale til disse emner. 

Mexiko samfundet kan udmærket godt give mange gode diskussioner. Man kan inddele gruppemedlem¬ 
merne i mindre arbejdsgrupper på 2 eller 3 medlemmer. De får så separate opgaver, f. eks. i 

1) Byplanlægning. Inddeling af gader, kvarterer, parker, kulturcenter etc. 

2) Ernæring: Planlægning af gartneri, landbrug, fiskeri etc. 

3) Undervisning: Skoler, teknisk uddannelse, kunstuddannnelse etc. 

4) Samfundsstruktur: Organisation, ledelse etc. 

Som grundlag benytter man den viden vi har, de ønsker vi har om et ideelt samfund, baseret på 
arbejde i det omfang det er nødvendigt for at få en god tilværelse, hvor alle har nok og ingen 
for meget. Hvor alle kan uddanne sig i det der har vedkommendes interesse, det være sig livs¬ 
visdom eller billedhuggerfaget, det vfcre sig teknisk viden eller musik o.s.v. 

Vi er ikke blindet af andet, end at vi startbr på helt bar bund, vi skal selv ved fælles hjælp 
bygge vore boliger, anlægge vore haver og parker, dyrke vore levnedsmidler og skabe vort sam¬ 
fund. 

Hvis vi var de sidste er en udmærket øvelse på linie med ovennævnte. Man forudsætter at vi 
enten blev evakueret til en ny - ubeboet - planet, eller at menneskeheden var gået ampk og hav¬ 
de udryddet hundrede af millioner mennesker og at vi var blandt de få* ,der var blevet tilovers, 
hvad ville vi gøre i denne situation, hvad ville vi søge at bevare af vor kultur? Hvordan ville 
vi gøre dette? Ville vi blive på stedet eller søge sammen med andre, med andre anskuelser end 
vi selv har? Der dukker her utallige spørgsmål op, man kan spørge, hvad dette har med UFO'er at 
gøre. Det har betydeligt mere med UFO-sagen at gøre, end man umiddelbart tror, idet Ufologi ik¬ 
ke blot er observationen og databearbejdelsen, men også alt det der ligger bag ved deres komme, 
og her spiller livsførelsen, vor kultur, vore ideer etc. en meget stor rolle. De her nævnt, 
øvelser eller lege om man vil, lærer os meget af dette og opøver vor evne til at skære gennem 
de foreliggende problemer, så vi kan se et bestemt mønster uden at vor iagttagelsesevne bliver 
hæmmet af vore vante forestillinger om vor nuværende samfundsstruktur. 

Retssagen . Her sætter man en bestemt kontaktberetning, en fotoserie eller lignende, for retten. 
Man fordeler "rollerne" som forsvarer, anklager, vidner, dommer og jury. Hvorefter de to par¬ 
eer søger at overbevise den anden. Herjmder dukker der mange ubesvarede spørgsmål op, som man 
ellers let vil overse. Alle Ufologiske emner kan sættes til debat i denne "^etten er sat" leg. 

Problemet er blot at gå ind for ideerne med en vis alvor og virkelig finde både de stærke og 
de svage punkter i UPO-debatten, der er nemlig begge slags og vi er tilbøjelig til at gå let 
hen over de svage punkter, men de er ofte vigtigst, idet det er dem der i den sidste ende gi¬ 
ver udslaget i diskussioner med udenforstående - og kender vi dem ikke selv eller de rette 
svar - så er vi slået allerede i starten- len 


Fremtidens billige " folke-raketmotor "? 

Det sidste nye indenfor raketmotorer er den såkaldte hybridmotor. Det er en sammenblandning 
af de to typer raketmotorer, nemlig den type der benytter flydende brændstof, og af den type 
der benytter fast brændstof. " Indenfor eet år ", siger teknikerne, " vil hybridmotoren brin¬ 
ge laster i kredsløb og derved bevise, at den kan yde det, som vi hævder Andere hævder de¬ 
res røster i protest, idet de hævder, at hybridmotoren vil have alle de fejl, som henholds¬ 
vis den ene £g den anden type raketmotor er behæftet med. 


Den typiske hybridmotor er faktisk et relativt simpelt produkt fra en meget kompliceret in¬ 
dustri. Den består af en tryk-tank rummende et oxyd (en liter). Efter den kommer et forbræn¬ 
dingskammer, der er omgivet af fast brændstof. De to typer brændstof er normalt af en sådan 
art, at de antændes i samme øjeblik, de kommer i berøring med hinanden. Fremgangsmåden er alt¬ 
så den, at en ventil lader en strøm af iltningsmidlet sprøjte ind i den bageste tank ( for¬ 
brændingskammeret ). Forbrændinge starter, og en meget varm udstødsflamme brøler gennem ud¬ 
stødsåbningen. Ventilen mellem tankene kan henyttes til at nedsætte trykket eller til evt. 
at stoppe motoren helt, - for bagefter at starte den igen. Denne teknik er meget vanskelig 
eller i visse tilfælde helt umulig, når det drejer sig om andre former for raketmotorer. 

« Fordampet (fast) brændstof 





Forbrænding 


Ventil 


Bremseanordninger ——^ 

I alle raketter med fast brændstof må iltningsmidlet og brændstoffet blandes meget omhygge¬ 
ligt, hvilket medfører stor risiko for uønskede reaktilner, der igen kan medføre, at motoren 
eksploderer. En sådan vanskelighed eksisterer slet ikke i hybridmotoren. Dens brændstof kan 
samles sammen med en stor del metaliske hybrider, der forbliver fuldstændige inaktive, så¬ 
længe der ikke er nogen oxyd til stede. D.v.s. dens brændstof kan blandes med en stor metal¬ 
pudder med høj energi. Oxyden kan f.eks. være en meget kraftigt reagerende vædske som 0F2 
( ilt difluorid ), men da oxyden forbliver i sin egen tank, indtil den behøves, er der in¬ 
gen problemer. 


Hybridmotorens fortalere siger, at det bedste ved den er, at man undgår alle de indviklede 
rørsystemer, som er kendetegnet for motorer, der benytter flydende brændstof, og hybridmo¬ 
torens inaktive brændstof kan ikke forårsage eksplosion. Den har også fordele frem for fast 
brændstof. Men der er også kritikere, der hævder at hybridmotoren kun har en forholdsvis lav 
effektivitet, idet brændstoffet og oxyden har en tendens til at forsvinde ud gennem udstød¬ 
ningsåbningen før de er blevet antændt. Derved brænder motoren med en lang, smuk flamme, hvil¬ 
ket igen vil sige, at motoren spilder en meget stor del af sin energi på den tomme luft. Hvis 
man nedsætter tilførelsen af oxyd, bliver effektiviteten endnu lavere. Imidlertid hævder tek¬ 
nikerne, at disse problemer nu er løst. Man har fremstillet en anordning, som sørger for at 
holde brændstoffet tilbage, indtil det er blevet blandet og antændt. Ligeledes indsprøjter ma; 


oxyd nær den yderste ende af forbrændingskammeret, hvilket også forøger effektiviteten. 

Hvis man skal spå om fremtiden, siger hybrid-forkæmpere, må man forestille sig store hybrid- 
løfteraketter, der bruger yderst billige brændstoffer såsom flydende ilt og ganske almindelig 
gummi. For ekstra høj effektivitet i de øverste trin af raketterne, nærer man stor forventning 
til hybridmotorer, der skal benytte brændstof, som næsten ene og alene består af metalpudder. 
Hvis en smule brint brændes sammen med metallet og dets ilter, vil hybriden blive et "trib- 
rid". Dets specifikke tryk vil dermed blive af en størrelsesorden, som den forventes at blive 
i de atom-raketter, som endnu ikke er bygget. Men der er en væsentlig forskel, idet den ikke 
vil blive nær så dyr eller farlig at have med at gøre som atom-raketten. 


Is-krystallerpå Venus 


Med en 60 meter stor ballon fra det amerikanske flyvevåben blev fomylig opsendt et teles¬ 
kop fremstillet på John Hopkins observatoriet. I en højde af 25.000 meter blev ballongondolen, 
via et radiosignal,sat til at orientere sig i en bestemt vinkel til Solen. Derved kom et ind- 
bygget spektroskop til at pege mod planeten Venus, således at man kunne tage målinger af So¬ 
lens infrarøde stråler reflekteret fra planeten.En vigtig sag ved forsøget var, at fra den 
højde kunne målingerne foregå praktisk taget uden atmosfærens forstyrrende indflydelse. 


Sammenlignet med det snart berømte Mariner II forsøg, som var uhyre kostbar, og hvor rumsta¬ 
tionen rejste næsten 300 millioner km for at tage målinger af Venus, virkede ovennævnte for¬ 
søg nærmest beskedent. Højden over jorden var jo ikke overvældende, og selve forsøget koste¬ 
de ( set med rumfartsøjne ) en bagatel af 600-700.000 kroner. Men resultatet af forsøget skal 
nok sætte liv i diskussionerne mellem astronomer jorden over ... 


Mariner II bekræftede overfor videnskaben de oplysninger, som man allerede havde fået ved må¬ 
linger og analyser fra radioteleskoperne, nemlig at Venus overflade var altfor varm og t»r 
til, at den kunne være basis for nogen form for liv. Det flyvende teleskop gav helt andre re 
sultater. Astronomen, Dr. John Strong fra Hopkins observatoriet, siger om forsøget: " Efter 
omhyggelige analyser er jeg overbevist om, at de skyer, der skjuler Venus overflade for as, 
består af is-partiller, ligesom de højest-flyvende af jordens skyer. Og såfremt Venus virke¬ 
lig har en sådan vandmængde omkring sig, kan den også have en form for liv." 


Ved at kombinere 120 forskellige spektroskopiske målinger fik Dr. Strong og hans medhjælpe¬ 
re en kurv 9 ,som viste hvorledes de venusianske skyer reflekterer forskellige bølgelængder af 
infrarød stråling fra Solen. Denne kurve var næsten fuldstændig identisk med en kurve, man 
havde fået fra en is-krystalsky i laboratoriet. Og den var fuldstændig forskellig fra de kur¬ 
ver, som kommer fra støv, kuldioksyd, flydende formaldehyd og de andre usunde stoffer, som 
almindeligvis antages at befinde sig i de venusianske skyer. 

Dr. Sarong tilbageviser ikke Mariner II' s oplysninger, kun deres udlægning. At måle tempe¬ 
raturen fra en planets usynlige overflade med radio, finder han an smule unaturlig. Alting 
foruden varme og støv, kan frembringe radiobølger. De kan f.eks. stamme fra storme i den tykk 












vemiBianslæ atmosfære, som gennemstrømmes af dobbelt så meget solenergi, som vor hjemlige • 
Sky-eksperter ved, at selv temmelig rolige skymasser kan afgive radiobølger. 

Dr. Strong tvivler også på teorien om, at den kuldioksyd, som man véd findes i Venus atmosfære 
skulle holde på sollyset og derved skabe en såkaldt "drivhuseffekt", hvilket igen skulle forår¬ 
sage, at temperaturen blev så høj, at den udelukkede alle livsformer. I stedet, mener han, at 
is-krystallerne er så kraftige reflektorer, at de tilbagesender meget af Solens energi inden 
den når ind i nærheden af planetens overflade. Derfor kan visse lag i den venusianske atmosfære 
▼ære forholdsvis kolde, måske så kolde som tilsvarende lag i jordens atmosfære. 


Himmelen i 


Endnu i begyndelsen af januar kan man iagttage Merkur, selvom det kun kan lade sig gøre i ca. 

20 minutter ad gangen. Merkur står i januar op mellem kl 06 og 07 °^. Mellem den 8. og den 
20. januar går sigtbarheden stærkt tilbage, men alligevel skulle der være gode chancer for at 
iagttage den sjældent sigtbare planet, idet den står en fuldmånebredde sydligere end Venus, hvi 
ketgør det lettere at finde den på himmelen. 


Kars nærmer sig sin opposition, hvorfor den bliver lysere. Sidst på måneden svarer den i lys¬ 
styrke til Kapella. Mars bevæger sig mellem Løven og Jomfruen. Den 29. januar er den statio- 

00 

nar, og så begynder tilbageløbet. Mars står op kl. ca. 23 den 1. medens opgangen sidst 

00 

på måneden forgår kl ca. 21 . 

Jupiter er stationær den 10. januar og har da endt sit tilbageløb. Hele måneden er den aften¬ 
stjerne, og den stråler klarere end Sirius. Jupiter befinder sig i nærheden af Plejaderne. 

00 00 

Saturn befinder sig i Vandmandens, hvor den går ned kl. 21 først på måneden og kl. 19 
sidst på måneden. D.v.s. at den kun kan iagttages nogenlunde tydeligt først på måneden. 

Omkring midnat når Uranus sin kulmination i Løven. Der skulle så være gode chancer for at fin¬ 
de den med kikkert. 

Himmelen i februar . 

Både Merkur og Venus er nu usynlige, idet de står op næsten samtidig med Solen. 

Mars må siges at være februars planet. Den 9« er Mars i opposition til Solen, og dens lys¬ 
styrke er formidabel. Kun Jupiter og Sirius er klarere, men sidst på måneden går de ned alle¬ 
rede omkring midnat. Mars behersker da nattehimmelen. Med en god kikkert skulle man være i 
stand til at iagttage enkeltheder såsom polkalotten o.a., men planeten har og*å en diameter 

på 10 bueseknuder. Mars befinder sig også i denne måned mellem Løven og Jomfruen} I midten 

45 

af måneden står planeten op kl. 19 og kan ses hele natten. 

Jupiter kan ses først på aftenen, og den gåt ned omkring midnat. Den nærmer sig Plejaderne. 
Den 9* står Månen kun 2 0 sydligere end Jupiter. 


Saturn kan endnu med besvær iagttages lavt over den vestlige horistont først på måneden. 

Uranus skulle kunne ses i Løven hele natten. Det anbefales dog at benytte kikkert. 

Hvad fiksstjernerne angår så ligger det sådan, at Tyren står højt i syd. Lidt højere finder 
man Plejaderne, og næsten i zenith findes Kusken og Tvillingerne. Sydligere finder man vinter- 
himmelens midtpunkt, Orion. Sydvest derfor ses Sirius og Store Bjørn. I vest-nordvest Pega¬ 
sus og Vædderen. 

Voshkod-rumskibet. 

På en pressekonference spurgte man Komarov, føreren af rumskibet, cm hvilke fordele og ny¬ 
heder der måtte være ved hans rumskib sammenlignet med Vostock rumskibene. Komarov svaredej 
" Som det er bekendt, var alle seks Vostock rumskibe eenmands rumkabiner. Derfor havde rum¬ 
piloterne bestemte opgaver, som kunne udfores af blot een mand. Derimod bestod Voshkod's be- 
sætnig af tre mænd, som var eksperter hver på sit felt. Dette muliggjorde ikke blot at ud¬ 
vide antallet af eksperimenter og observationer betydeligt, men også at arbejdet kunne fore¬ 
gå på et højere videnskabeligt plan. På Vostok rumskibene måtte piloterne af og til stoppe 
deres videnskabélige arbejde for at hvile sig, spise og så videre, og dermed spildte de me¬ 
gen kostbar tid. På Voshkod var to besætningsmedlemmer konstant i arbejde, medens det tre¬ 
die medlem sov. Derfor stoppede arbejdet i rummet ikke et øjeblik, hvilket gjorde, at de vi¬ 
denskabelige informationer, der blev indsamlet, var så meget talrigere. Samtidig sørgede 
arbejdsgangen for, at alle var udhvilede, hvorfor arbejdet kunne gå på højeste gear. 

På Vostok måtte rumpiloten selv tage stilling til sine observationer, medens de fænomener, 
som vi observerede, straks kunn gøres til genstand for en meningsudveksling, hvilket hjalp 
os til at opnå mere objektive konklusioner. Dette skete f.eks., da vi iagttog glødende par¬ 
tikler gennem rumskibets"ko-øjer". 

Videnskabsmanden Peoktistov fortsatte: " Voshkod markerer en ny milepæl indenfor konstruk¬ 
tionen af rumskibe. Voshkod er forskellig fra Vostok rumskibet, bl.a. fordi det har en tre¬ 
mandskabine, men også fordi det havde nye instrumenter og adskillige helt nye systemer. " 

For at bringe rumskibet ud af kredsløb og ind i den ønskede bane, ( mod jorden.red. ) var 
der installeret to bremseraketter, hvoraf den ene var reserve. Dette gjorde det muligt at 
sende rumskibet ind i en højere bane og med mindre risiko. Jeg vil gerne tilføje her, at 
Vostok rumskibene blev sendt op i lave kredsløb, således at de på grund af det normale højde 
tab ville vende tilbage til jorden i løbet af maksimalt til dage om bremseraketterne skulle 
have svigtet. Don reservebremseraket, som var installeret i Voshkod, gav sikkerhed for, at 

flyvningen kunne ende, når man ønskede det, hvorfor man kunne foretage højere kredsløb. Og 
som De sikkert ved, var højeste punkt i vort kredsløb 409 km. 

Bortset fra de sædvanlige systemer til at holde rumskibet i den rigtige stilling under kreds 







løbet, medførte vi et nyt system, som benytter ion-motorer. Dette system virkede tilfredsstil¬ 
lende, og værdifulde, videnskableige informationer blev indsamlet på basis af dette. ( Sammen¬ 
lign med USA's ion-motor forsøg.red. ) Som endnu en nyhed havde Voshkod et landingssystem til 
bløde landinger, hvilket giver ideele landingsforhold. 

For at sikre radioforbindelse med jordkontrollen havde vi to telefonkanaler via ultrakortbølger, 
to telefonkredsløb via kortbølger samt en speciel modtager, som arbejdede på kort- og mellem- 
bølgeområdeme. Som De ser, bliver der gjort en del for at vi kunne sikres pålidelig radiokom- 
mÉnikation. 

Der blev benyttet et nyt TV system, som muliggjorde, at man ikke blot fik billeder fra kabinen, 
men at man også kunne transmittere billeder taget fra rumskibet. Det samme TV system blev også 
brugt af besætningen til at observere bl.a. de udvendige installationer, på de sider, hvor der 
ikke var ko-øjer. 

Som De ved foregik vor nedstigning og landing glimrende og i overensstemmelse med programmet. 

( Let er blevet hævdet fra andan side, at programmet skulle have været betydelig længere, men 
at det måtte afbrydes af forskellige grunde. Der er dog intet, der hverken kan af- eller bekræf¬ 
te dette. Imidlertid står det fast, at banen lå så højt, at man kunne have fortsat kredsløbet 
igennem lang tid, såfremt dette havde været planen. Imidlertid givér Peoktistov jo en slags for¬ 
klaring på den høje bane tidligere i artiklen.red. ) Efter at bremseinstallationerne havde vir¬ 
ket som planlagt, foregik separationen fra instrumentafdelingen. Gennem lang tid var vi i stand 
til gennem koøjerne at iagttage, hvorledes den fløj ved siden af os. 

Da vi var kommet igennem atmosfærens tættere lag, så vi gløden fra "grænselaget". Den sorte 
himmel forsvandt, og vi så et rødorange slør omgive os, kun gennem det koøje, der vendte mod 
jorden kunne vi stadigvæk iagttage jorden og skyerne over den. Snart kunne heller ikke det ses 
mere, idet lyset fra "grænselaget" tog til. Mange af Dem er sikkert klar over, at temperaturen 
i de luftarter,som omgiver rumskibet under dets tilbagevenden til atmosfæren, kan nå qp omkring 
10.000 gradres celsius. 

Opbremsningens indvirkning på os forsvandt gradvis, og vi havde stået dem godt igennem. Ef¬ 
ter at rumskibets hastighed var reduceret kraftigt på grund af atmosfærens modstand og derved 
var nået ned på en hastighed af ca. 800 km/t, udløste vi vore faldskærme i en højde af ca. 

5000 meter. Rumskibet fortsatte så nedstigningen i faldskærmene, og først da vi var umiddelbart 
over jordoverfladen, startede vi vort nye landingssystem. Dette gjorde, at landingen foregik 
med en hastighed, der næsten var lig nul, 

Sammendrag af foredrag, holdt på SUF0I aftenskolen vinteren I 963/64 af John Petersen - Dragør 

Vi er fra flere sider blevet spurgt, om beretningerne om de flyvende tallerkener kun er noget, 
man har kendt i årene efter anden verdenskrig, om vi ikke har beretninger om ældre observati¬ 


oner og i så fald hvor gamle disse er. 

Vi har nu samlet lidt af det sammen, vi er i besiddelse af, for at skrive lidt af TJPO-histo- 
rien. Por at kunne drage sammenligninger, kan det dog være nødvendigt at tage noget med, hvor 
det i øjeblikket kan være svært at se sammenhængen mellem de enkelte observationaberetninger 
og legender. Men husk på, at TJPO-sagen er meget mere omfattende end det ved første øjekast ser 
ud til. 

Historien om UFO'arne er ikke som de fleste tror, af ny dato, men derimod ældgammel, måske li' 
ge så gammel som menneskets historie her på Jorden. Vi har mange gamle beretninger om flyvende 
hjul, solvogne, skjolde og lign. De fik disse navne, fordi man sammenlignede dem med ting man 
kendte eller brugte. Der er meget der tyder på, at der før de hidtil kendte kulturer har været 
andre endnu ældre og at disse til dels har været lige så højt udviklet på visse punkter, som 
de senere kendte kulturer, meget tyder på, at de har haft kendskab til kræfter og energikilder 
som enten stadig er ukendte for os, eller som først er blevet genopdaget i vor tid. Mange æl¬ 
dre optegnelser tyder på dette og enkelte fund fra perioder der ligger længere tilbage end de 
kendte kulturperioder vi har kendskab til, indikerer at man har kendt elektricitet for flere 
tusinde år siden, og at man for mapge tusinde år siden også beherskede forskellige former for 
flyvning. Vi kender til gamle optegnelser, der sigers "I gamle dage var alting så let, man kun¬ 
ne flyve i luften ved at slå på en plade", måske en side af tyngdekraften vi ikke kender i dag, 
for tilsyneladende har alle energiformer en "modpart" - loven om aktion og reaktion, men vi 
kender ingen medpart til tyngdeloven - kendte vi den, kunne vi dermed ophæve tyngdekraften. 

Der findes bygningsværker her på Jorden, som vi i dag ikke kan gøre efter, selv med vor "frem¬ 
skredne" teknik og viden. 

Hvordan byggede man for eksempel pyramiderne i Ægypten? Er stenene båret derop? - Næppe, de er 
lavet alt fer nøjagtigt til at dette kan være tilfældet og et hurtigt regnestykke siger os, at 
der skal så mange mennesker til at bære disse store stenkolosser, at der ikke engang vil vare 
plads til alle disse hænder langs med kanterne. Tænk jer engang, at tumle med disse tonstunge 
sten i de højder, og så få dem til at ligge med mindre end 1 'mm. nøjagtighed. Hvilke redskaber 
brugte de til at hugge stenene ud med, eller til at polere dækstenene med, så en flue næppe kun¬ 
ne finde fodfæste på overfladen, skulle de være hugget til med grove redskaber? Hvordan med den 
cement, man brugte til at mure dækpladerne fast med, en cementtype, der har hol'dt stand gennem 
årtusinder - vi kan ikke lave den i dagi Man ved knapt nok hvornår Cheopspyramiden blev bygget, 
der er ingen inskriptioner, der stedfæster tidspunktet og de lærde er langtfra enige om tids¬ 
punktet, men det ligger mellem 3000 og 30000 år. At det skulle være en kongegrav og at det var 
Cheops der lod den bygge - betvivles den dag i dag af mange mange mennesker der har studeret 
pyramidernes historie. Ifølge et gammelt sagn, "lagde man beskrevet papyrus under stenene, slog 
til dem med en stok og de flyttede sig et pileskud", hvad var i så fald den kraft eller energi¬ 
form, der flyttede stenene? Havde man på den tid kraftkilder af den art, kunne de også udnyttes 
til rumfart og flyvning. 

Ifølge gamle beretninger fra Atlantis-3agnene, havde Atlantiderne "Vimanaer" der kunne flyve - 
- - "kraften gik ud igennem bevægelige rør - bevægelserne var som et faldende blad, vuggende 
fra side til side". Men hvilken kraft drev dem fremad? Ifølge samme beretning lå kraftmaskine- 

riet inde i skibet i en tung kasse med kviksølv, der blev ophedet af "kontrolleret ild", måske 
en form for stråling vi ikke kender. Indtil for nyligt sagde "kviksølvmotoren" os ikke noget, 
men så læste vi, at den amerikanske ION motor, der var blevet afprøvet i praksis på en af de 
seneste amerikanske satellitter, indeholdt kviksølv. Russiske forskere har længe været sikre 
på, at tidligere»tider har efterladt deres spor der først i vore dage kan tydes. Baalbek- 
terrassen, som de anser for en tidligere startrampe, smeltet sandmasse, som de anser for at 
stamme fra atommotorers varme udstødning, Sodoma og Gomorra som blev ødelagt ved en atomeks¬ 
plosion etc. etc. alt sammen hændelser, der ligger tusinder af år tilbage. 

På et museum i Bagdad, fandt en videnskabsmand en genstand med teksten "Kultgenstand", det 
»iste sig at være et flere tusinde år gammelt elektrisk element. På teknisk museum i Wien har 
man en poleret stålstang, fundet i kullag, der må være omkring 80 millioner af år gamle. Hvor 
bliver da videnskabsmandene med deres påstande om at mennesket her på Jorden kun er få millione 
år gammelt og at vi er opstået ved et tilfælde, hvor noget skum lå og skvulpede så længe i 
vandkanten indtil den første livscelle skabtes? Hvem har så fremstillet stålrør for 80 millione 
af år siden? 

Vi har optegnelser fra Peru, fotografier der viser panoramarelieffer, tusinde af år gamle, men 
de kan kun ses fra luften - hvem er de fremstillet af og til glæde for hvem? De er hugget ud al 
klipperne før Inkatiden, idet Inkaernes veje og stier går hen over relieffet. Eller hvad skal 
man mene om ældgamle lerpotteskår, med billede af mennesker der vinker til en flyvende maski¬ 
ne der bevæger sig over deres hoveder? 

Professor Marcel Hømet, en fransktalende arkæolog, der har tilbragt sit liv i Sahara og i den 
sydamerikanske jungle, var ukendt i Danmark indtil han deltog i STJPOI kongressen 1963 . Han 
har skrevet flere arkmologiske bøger og i flere af dem fortæller han om legender fra naturfol¬ 
kene,em fund der indikerer flyveteknik etc. Det var over dette emne at han i frederieia holdt 
sit foredrag« "Har man genfundet en flyveteknik i forhistoriske kulturer?" Professor Hornet 
fandt blandt andet en stor Kalenderport, der blot ikke passede på Jorden, den passede i hele 
taget ingen steuer - indtil man for ganske nyligt fandt ud af, at den passede på Venus. Men 
hvad skal en Venuskalender her på Jorden, og hvor stammer den fra? Hvem har beregnet den og 
opstillet den? 

Professor Hornet mødte for første gang George Adamski i Frederieia, mon der findos alligevel 
noget der klatter de to sammen. I Hornets bog "Sohne der Sonne" der udkom for et par år siden, 
vises nogle inskrifter of tegn, fundet i en gammel ruinby i Sydamerikas jungle - tusinder af 
år gamle. I Adamskis bog"Flyvende tallerkener er landet" vises en fotoplade nedkastet af en 
venusiansk pilot, pladen viser venusianske tegn. Men Både de tusinde år gamle jordiske tegn 
og de venusianske tegn fra vort århundrede er identiske på næsten alle måder. Hvor ligger så 
forbindelsen mellem Venus og Jorden? Har vi fløjet tidligere - eller er det Vonusboemo der 
allerede tidligere har besøgt vor jord? 


fortsættes 





